Diari Oficial de la Generalitat Valenciana


Sumari del DOGV 3941, del 16-02-2001 (2001/1067)

ORDRE de 17 de gener de 2001, de la Conselleria de Cultura i Educació, per la qual es modifica l'autorització del centre docent britànic a Espanya anomenat Caxton College, de Puçol (València).
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3941

Data del DOGV
:   16-02-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/1067


Data del document
:   17-01-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Puçol
    * ensenyament privat

ORDRE de 17 de gener de 2001, de la Conselleria de Cultura i Educació, per la qual es modifica l'autorització del centre docent britànic a Espanya anomenat Caxton College, de Puçol (València). [2001/M1067]
  
L'expedient l'ha iniciat la titularitat del centre en sol·licitud d'ampliació de l'autorització per a impartir els ensenyaments de Year 12 (17 anys) i Year 13 (18 anys), amb caràcter temporal i la transformació en definitiva de l'autorització per a impartir els cursos de Year 10 (15 anys) i Year 11 (16 anys).
  
L'Ordre de 24 de novembre de 1998, de la Conselleria de Cultura, Educació i Ciència (DOGV de 18 de gener de 1999) va modificar l'autorització del centre docent britànic a Espanya Caxton College deixant-la amb caràcter definitiu des del curs de Nursery (3 anys) fins a Year 9 (14 anys), i temporal, fins al 31 de desembre de 1999, dels cursos Year 10 (15 anys) i Year 11 (16 anys), per a alumnat espanyol i estranger.
  
Atés que consten en l'expedient dos certificats del British Council sobre el resultat de les inspeccions britàniques, on es constata el compliment dels requisits per a l'autorització plena per a impartir els cursos Year 10 i Year 11, i temporal de Year 12 i Year 13, fins al 31 d'agost de 2001.
  
Vists la Llei Orgànica 8/1985, de 3 de juliol, (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 806/1993, de 28 de maig (BOE de 23.06.1993), sobre règim de centres estrangers a Espanya i la resta de la legislació general que hi resulte aplicable.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització del centre docent britànic que més avall s'indica, a fi d'ampliar-la temporalment, per als cursos de Year 12 (17 anys) i Year 13 (18 anys), i transformar-la en definitiva, per als cursos Year 10 (15 anys) i Year 11 (16 anys), establint-ne la vigència i capacitat en els termes que s'hi indiquen:
  
Centre: Caxton College
  
Codi: 73414731
  
Domicili: Carretera de Barcelona, s/n
  
Localitat: Puçol
  
Província: València
  
Titular: General de Inmuebles y Construcciones, SA
  
Ensenyaments autoritzats: Currículum Nacional d'Anglaterra i País de Gal·les.
  
Amb caràcter definitiu des del curs Nursery (3 anys) fins a Year 11 (16 anys) amb una capacitat total de 650 alumnes.
  
Amb caràcter temporal fins al 31 d'agost de 2001, els cursos de Year 12 (17 anys) i Year 13 (18 anys), amb una capacitat per a estos cursos de 100 alumnes.
  
Finalitzat el termini anterior, la present autorització temporal dependrà d'una inspecció britànica posterior.
  
Alumnat autoritzat: espanyol i estranger.
  
Segon
  
El centre haurà d'impartir, en els cursos equivalents als ensenyaments obligatoris del sistema educatiu espanyol, el currículum de llengua i cultura espanyoles, així com la llengua pròpia de la Comunitat Valenciana, establits per l'administració Educativa, conformement al que es disposa en l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ha d'ajustar al que es disposa en la normativa reguladora de l'homologació i convalidació de títols i estudis estrangers d'educació no universitària, segons el que establix l'article 8 del Reial Decret 806/1993.
  
Disposició addicional
  
Esta modificació de l'autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 17 de gener de 2001
  
El conseller de Cultura i Educació,
  
MANUEL TARANCÓN FANDOS